Publication: Magyar Közlöny
Issue: MK-2005-136 (Year: 2005, Number: 136)
Era: 2004-2010
Section: Melléklet a 2005. évi CVII. törvényhez
Paragraph Index: 1062

2. Az Európai Unió alapját képezõ szerzõdésekben foglalt kötelezettségek ellenére Bulgária a csatlakozás idõpontjától számított hét éven keresztül fenntarthatja a csatlakozási okmány aláírása idõpontjában hatályos jogszabályaiban foglalt, a mezõgazdasági földterületnek, erdõnek és erdõs területnek más tagállamok állampolgárai, az Európai Gazdasági Térségrõl szóló megállapodásban (EGT-megállapodás) részes államok állampolgárai, valamint egy másik tagállam vagy az EGTmegállapodás valamely részes államának jogszabályai szerint létrehozott jogi személyek által történõ megszerzésére vonatkozó korlátozásokat. Valamely tagállam állampolgára a mezõgazdasági földterület, erdõ és erdõs terület megszerzése vonatkozásában nem részesíthetõ kedvezõtlenebb bánásmódban, mint amilyenben a csatlakozási szerzõdés aláírása napján részesült, illetve nem vonatkozhatnak rá szigorúbb korlátozások, mint a harmadik államok állampolgáraira. Egy másik tagállam azon állampolgárai, akik önálló vállalkozó mezõgazdasági termelõként kívánnak letelepedni és jogszerûen laknak Bulgáriában, nem tartoznak az elõzõ fenti albekezdés rendelkezéseinek hatálya alá, és rájuk nem alkalmazható más eljárás, mint amelyet Bulgária saját állampolgáraira kell alkalmazni. A csatlakozás idõpontjától számított harmadik évben a fenti átmeneti rendelkezések általános felülvizsgálatára kerül sor. Ennek érdekében a Bizottság jelentést nyújt be a Tanácsnak. A Tanács, a Bizottság javaslata alapján, egyhangúlag az elsõ albekezdésben megjelölt átmeneti idõszak lerövidítésérõl vagy lezárásáról határozhat.

Source: https://magyarkozlony.hu/hivatalos-lapok/830d9fb6119bb6005a55ef1d1bc87847e08cec40/dokumentumok/80a2d7c753debc655856b19a2846049d7011826b/letoltes